REPUBLIKA SRBIJA

NARODNA SKUPŠTINA

01 Broj 06-2/512-21

8. decembar 2021. godine

B e o g r a d

**Z A P I S N I K**

**JEDANAESTE SEDNICE DRUGOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 7. I 8. DECEMBRA 2021. GODINE**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 98 narodnih poslanika, a primenom elektronskog sistema za glasanje utvrđeno je da su u sali prisutna 134 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: prof. dr Jahja Fehratović, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od najviših predstavnika izvršne i zakonodavne vlasti u Republici Srbiji, dr Emeše Uri, predstavnik Poslaničke grupe SAVEZ VOJVOĐANSKIH MAĐARA - od ministra zdravlja, Stefan Krkobabić, predstavnik Poslaničke grupe PUPS - „Tri P“ - od Ministarstva za brigu o selu, Ministarstva poljoprivrede, šumarstva i vodoprivrede i Ministarstva građevinarstva, saobraćaja i infrastrukture, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) - od direktora Kancelarije za Kosovo i Metohiju i prof. dr Vladimir Marinković, predstavnik Poslaničke grupe „Aleksandar Vučić - za našu decu“ - od tužilaštva i organa i institucija koje su nadležne za borbu protiv organizovanog kriminala i korupcije.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti narodni poslanici: Andrijana Avramov, Zagorka Aleksić, Dušan Bajatović, mr Igor Bečić, dr Marko Bogdanović, Jelisaveta Veljković, Sonja Vlahović, Nikola Vojinović, Mladen Grujić, Milovan Drecun, Vladimir Đukanović, Milan Đurica, Ninoslav Erić, Vladan Zagrađanin, mr Jadranka Jovanović, Dragomir Karić, Elvira Kovač, Jovan Kolundžija, Nevenka Kostadinova, Marijana Krajnović, Nikola Lazić, Sanja Lakić, Janko Langura, Nataša Ljubišić, Sofija Maksimović, Aleksandar Marković, Rajka Matović, Jelena Mijatović, Ana Miljanić, Nataša Mihailović-Vacić, Olivera Nedeljković, Slađana Nikolić, prof. dr Žarko Obradović, dr Aleksandra Pavlović Marković, Jovan Palalić, Mira Petrović, Milena Popović, Dijana Radović, Nikola Radosavljević, Predrag Rajić, Katarina Rakić, Života Starčević, Dušica Stojković, prof. dr Goran Tasić, Smilja Tišma, Toma Fila, Srbislav Filipović, Aco Petrović, Ljiljana Kuzmanović-Vujaković, Marina Mirković, Mina Kitanović, Nikola Kožović, Jelena Stevanović, Dunja Simonović Bratić, Jelena Katić i Momčilo Vuksanović.

Narodna skupština je, većinom glasova, usvojila Zapisnik Šeste sednice Drugog redovnog zasedanja Narodne skupštine Republike Srbije u 2021. godini, održane 9, 10, 16. i 17. novembra 2021. godine (od 164 prisutna narodna poslanika, 144 su glasala za, a 20 nije glasalo) i Zapisnik Sedme posebne sednice Narodne skupštine Republike Srbije u 2021. godini, održane 2. decembra 2021. godine (od 165 prisutnih narodnih poslanika, 148 je glasalo za, a 17 nije glasalo).

Zatim je Narodna skupština prešla na utvrđivanje dnevnog reda.

Izjašnjavajući se o predlozima za dopunu predloženog dnevnog reda, Narodna skupština nije prihvatila: predloge narodnog poslanika Miodraga Linte da se dnevni red dopuni tačkama - Predlog zakona o izmenama i dopunama Zakona o izbeglicama, koji je podneo Narodnoj skupštini 23. marta 2021. godine (nakon obrazloženja narodnog poslanika Miodraga Linte, od 164 prisutna narodna poslanika, 11 je glasalo za, a 153 nisu glasala) i Predlog zakona o izmenama i dopunama Zakona o pravima boraca, vojnih invalida, civilnih invalida rata i članova njihovih porodica, koji je podneo Narodnoj skupštini 12. maja 2021. godine (nakon obrazloženja narodnog poslanika Miodraga Linte, od 164 prisutna narodna poslanika, devet je glasalo za, a 155 nije glasalo) i predlog narodnog poslanika Bojana Torbice da se dnevni red dopuni tačkom - Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Bojana Torbice, od 162 prisutna narodna poslanika, 13 je glasalo za, a 149 nije glasalo).

Narodna skupština je, većinom glasova (od 162 prisutna narodna poslanika, 150 je glasalo za, a 12 nije glasalo), prihvatila predlog narodnog poslanika dr Aleksandra Martinovića da se obavi

**1. zajednički načelni pretres o:**

**-** **Predlogu zakona o izmenama Zakona o zaposlenima u javnim službama**, koji je podnela Vlada (broj 011-2073/21 od 19. novembra 2021. godine),

**-** **Predlogu zakona o izmenama Zakona o sistemu plata zaposlenih u javnom sektoru**, koji je podnela Vlada (broj 011-2074/21 od 19. novembra 2021. godine),

**-** **Predlogu zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave**, koji je podnela Vlada (broj 011-2070/21 od 19. novembra 2021. godine) i

**-** **Predlogu zakona o izmenama Zakona o platama službenika i nameštenika u organima autonomne pokrajine i jedinice lokalne samouprave**, koji je podnela Vlada (broj 011-2068/21 od 19. novembra 2021. godine) i

**2. zajednički načelni i jedinstveni pretres o:**

**- Predlogu zakona o izmenama i dopunama Zakona o patentima**, koji je podnela Vlada (broj 011-2087/21 od 19. novembra 2021. godine),

**- Predlogu zakona o potvrđivanju Sporazuma između Vlade Republike Srbije i Vlade Mongolije o trgovinskoj i ekonomskoj saradnji**,koji je podnela Vlada (broj 011-2067/21 od 19. novembra 2021. godine)i

**- Predlogu zakona o davanju garancije Republike Srbije u korist Banca Intesa AD Beograd i Raiffeisen banke a.d. Beograd po zaduženju Javnog preduzeća „Srbijagas“ Novi Sad, po osnovu ugovora o kreditu za jačanje transportnih kapaciteta gasovoda u Republici Srbiji**,koji je podnela Vlada (broj 011-2086/21 od 19. novembra 2021. godine).

Narodna skupština je, većinom glasova (od 162 prisutna narodna poslanika, 150 je glasalo za, a 12 nije glasalo), utvrdila dnevni red Jedanaeste sednice Drugog redovnog zasedanja Narodne skupštine Republike Srbije u 2021. godini, u celini.

Tako utvrđen dnevni red je sledeći:

**1. Predlog zakona o izmenama Zakona o zaposlenima u javnim službama**, koji je podnela Vlada (broj 011-2073/21 od 19. novembra 2021. godine)

**2. Predlog zakona o izmenama Zakona o sistemu plata zaposlenih u javnom sektoru**, koji je podnela Vlada (broj 011-2074/21 od 19. novembra 2021. godine)

**3. Predlog zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave**, koji je podnela Vlada (broj 011-2070/21 od 19. novembra 2021. godine)

**4. Predlog zakona o izmenama Zakona o platama službenika i nameštenika u organima autonomne pokrajine i jedinice lokalne samouprave**, koji je podnela Vlada (broj 011-2068/21 od 19. novembra 2021. godine)

**5. Predlog zakona o izmenama i dopunama Zakona o patentima**, koji je podnela Vlada (broj 011-2087/21 od 19. novembra 2021. godine)

**6. Predlog zakona o potvrđivanju Sporazuma između Vlade Republike Srbije i Vlade Mongolije o trgovinskoj i ekonomskoj saradnji**, koji je podnela Vlada (broj 011-2067/21 od 19. novembra 2021. godine)

**7. Predlog zakona o davanju garancije Republike Srbije u korist Banca Intesa AD Beograd i Raiffeisen banke a.d. Beograd po zaduženju Javnog preduzeća „Srbijagas“ Novi Sad, po osnovu ugovora o kreditu za jačanje transportnih kapaciteta gasovoda u Republici Srbiji**, koji je podnela Vlada (broj 011-2086/21 od 19. novembra 2021. godine).

Predsedavajući dr Vladimir Orlić, potpredsednik Narodne skupštine, saglasno članu 90. stav 1. Poslovnika, obavestio je da su pozvani da sednici prisustvuju: Marija Obradović, ministar državne uprave i lokalne samouprave, Maja Mačužić Puzić, državni sekretar u Ministarstvu državne uprave i lokalne samouprave, Ivana Savićević, pomoćnik ministra državne uprave i lokalne samouprave i Gordana Pođanin, viši savetnik u Ministarstvu državne uprave i lokalne samouprave.

Zatim je Narodna skupština prešla na rad po utvrđenom dnevnom redu, odnosno na **zajednički načelni pretres o predlozima zakona iz tačaka od 1. do 4. dnevnog reda.**

Predsedavajući dr Vladimir Orlić, potpredsednik Narodne skupštine, saglasno članu 157. stav 2. Poslovnika, otvorio je zajednički načelni pretres o:

**- Predlogu zakona o izmenama Zakona o zaposlenima u javnim službama,**

**- Predlogu zakona o izmenama Zakona o sistemu plata zaposlenih u javnom sektoru,**

**- Predlogu zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave** i

**- Predlogu zakona o izmenama Zakona o platama službenika i nameštenika u organima autonomne pokrajine i jedinice lokalne samouprave.**

Uvodno izlaganje o predlozima zakona podnela je predstavnik predlagača Marija Obradović, ministar državne uprave i lokalne samouprave.

U zajedničkom načelnom pretresu, učestvovali su narodni poslanici: Dejan Kesar, izvestilac Odbora za pravosuđe, državnu upravu i lokalnu samoupravu, Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, dr Milorad Mijatović, predstavnik Poslaničke grupe Socijaldemokratska partija Srbije, Vojislav Vujić, predstavnik Poslaničke grupe JEDINSTVENA SRBIJA (JS), hadži Milorad Stošić, predsednik Poslaničke grupe PUPS - „Tri P“, Snežana Punović, zamenik predsednika Poslaničke grupe SOCIJALISTIČKA PARTIJA SRBIJE (SPS), Đorđe Dabić, predstavnik Poslaničke grupe „Aleksandar Vučić - za našu decu“, Misala Pramenković, Vladan Glišić (nakon čega su uzajamno replicirali narodni poslanici Đorđe Dabić i Vladan Glišić), Nebojša Bakarec (nakon čega je predsedavajući Radovan Tvrdišić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova, a zatim su uzajamno replicirali narodni poslanici Vladan Glišić i Nebojša Bakarec), Marija Jevđić, Danijela Veljović, Zvonimir Stević i Milija Miletić, posle čega je predsedavajuća Marija Jevđić, potpredsednik Narodne skupštine, odredila pauzu u trajanju od jednog časa.

Nakon pauze, sednica je nastavljena u 15 časova i 5 minuta.

U nastavku zajedničkog načelnog pretresa učestvovali su narodni poslanici: Milimir Vujadinović, dr Vesna Ivković, dr Amela Lukač Zoranić, Dušan Marić (povodom čijeg izlaganja se za reč javila ministar Marija Obradović), prof. dr Marko Atlagić, Dejan Kesar (povodom čijeg izlaganja se za reč javila ministar Marija Obradović), Milica Nikolić, doc. dr Ilija Životić, Ljiljana Malušić, Viktor Jevtović, Nataša Jovanović, Marijan Rističević i Adam Šukalo.

Zatim je predsedavajući Radovan Tvrdišić, potpredsednik Narodne skupštine, u skladu sa članom 98. stav 4. Poslovnika, zaključio zajednički načelni pretres o predlozima zakona iz tačaka od 1. do 4. dnevnog reda.

Prvog dana rada, sednica je završena u 18,00 časova.

**Drugi dan rada – 8. decembar 2021. godine**

Sednica je počela u 10 časova i 10 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 80 narodnih poslanika, a primenom elektronskog sistema za glasanje utvrđeno je da je u sali prisutno 97 narodnih poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti narodni poslanici: Zagorka Aleksić, prof. dr Dragoljub Acković, Dušan Bajatović, Arđend Bajrami, Nadije Bećiri, mr Igor Bečić, Jelisaveta Veljković, Nikola Vojinović, Mladen Grujić, Vladimir Đukanović, Milan Đurica, Ninoslav Erić, Vladan Zagrađanin, Enis Imamović, Sanja Jefić Branković, mr Jadranka Jovanović, Šaip Kamberi, Dragomir Karić, Goran Kovačević, Jovan Kolundžija, Marijana Krajnović, Selma Kučević, Nikola Lazić, Sanja Lakić, Janko Langura, Miodrag Linta, Nataša Ljubišić, Sofija Maksimović, Aleksandar Marković, Rajka Matović, Jelena Mijatović, Nataša Mihailović-Vacić, Marko Mladenović, Olivera Nedeljković, Slađana Nikolić, Jovan Palalić, Biljana Pantić Pilja, Mira Petrović, Ivana Popović, Milena Popović, Misala Pramenković, Nikola Radosavljević, Katarina Rakić, Života Starčević, Dejan Stošić, Smilja Tišma, Slavenko Unković, dr Emeše Uri, Mirsad Hodžić, Aco Petrović, Ljiljana Kuzmanović-Vujaković, Marina Mirković, Mina Kitanović, Nikola Kožović, Jelena Stevanović, Jelena Katić i dr Amela Lukač Zoranić.

Predsedavajući je, saglasno članu 90. stav 1. Poslovnika, obavestio da su pozvani da sednici prisustvuju: Anđelka Atanasković, ministar privrede, Tatjana Matić, ministar trgovine, turizma i telekomunikacija, Siniša Mali, ministar finansija, prof. dr Darija Kisić Tepavčević, ministar za rad, zapošljavanje, boračka i socijalna pitanja, Stevan Nikčević, državni sekretar u Ministarstvu trgovine, turizma i telekomunikacija, Saša Stevanović, državni sekretar u Ministarstvu finansija, Dušan Vučković, pomoćnik ministra privrede, Maja Sikimić, vršilac dužnosti pomoćnika ministra trgovine, turizma i telekomunikacija, Vladimir Marić, direktor Zavoda za intelektualnu svojinu, Ana Tripović, direktor Uprave za javni dug u Ministarstvu finansija, Aleksandra Mihajlović, pomoćnik direktora Zavoda za intelektualnu svojinu, Jelica Trninić Šišović, načelnik odeljenja u Ministarstvu privrede, Sandra Tasić, šef Odseka u Ministarstvu privrede i Maja Vranić, šef Odseka u Ministarstvu trgovine, turizma i telekomunikacija.

Zatim je Narodna skupština nastavila rad i prešla na **zajednički načelni i jedinstveni pretres o predlozima zakona iz tačaka 5, 6. i 7. dnevnog reda.**

Predsedavajući dr Vladimir Orlić, potpredsednik Narodne skupštine, saglasno članu 157. stav 2. i članu 170. stav 1. Poslovnika, otvorio je zajednički načelni i jedinstveni pretres o:

**- Predlogu zakona o izmenama i dopunama Zakona o patentima,**

**- Predlogu zakona o potvrđivanju Sporazuma između Vlade Republike Srbije i Vlade Mongolije o trgovinskoj i ekonomskoj saradnji** i

**- Predlogu zakona o davanju garancije Republike Srbije u korist Banca Intesa AD Beograd i Raiffeisen banke a.d. Beograd po zaduženju Javnog preduzeća „Srbijagas“ Novi Sad, po osnovu ugovora o kreditu za jačanje transportnih kapaciteta gasovoda u Republici Srbiji.**

Uvodno izlaganje o predlozima zakona podnela je predstavnik predlagača Anđelka Atanasković, ministar privrede.

U zajedničkom načelnom i jedinstvenom pretresu učestvovali su narodni poslanici: Elvira Kovač, izvestilac Odbora za evropske integracije, dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, Veroljub Arsić, izvestilac Odbora za privredu, regionalni razvoj, trgovinu, turizam i energetiku, Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Jasmina Karanac, predstavnik Poslaničke grupe Socijaldemokratska partija Srbije, mr Đorđe Kosanić, predstavnik Poslaničke grupe JEDINSTVENA SRBIJA (JS) (povodom čijeg izlaganja se za reč javila ministar Anđelka Atanasković), Stefan Krkobabić, predstavnik Poslaničke grupe PUPS - „Tri P“, dr Aleksandra Tomić, predstavnik Poslaničke grupe „Aleksandar Vučić - za našu decu“ (nakon čijeg izlaganja je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), prof. dr Jahja Fehratović (nakon čijeg izlaganja su uzajamno replicirali narodni poslanici Veroljub Arsić i prof. dr Jahja Fehratović), Vladan Glišić i Veroljub Arsić.

\*

\* \*

Narodna skupština je, saglasno članu 88. stav 1. tačka 8) i st. 3. i 4. Zakona o izboru narodnih poslanika, na predlog Odbora za administrativno - budžetska i mandatno - imunitetska pitanja, konstatovala da je prestao mandat, pre isteka vremena na koje je izabran, narodnom poslaniku Milutinu Mrkonjiću, danom nastupanja smrti.

Saglasno Zakonu o izboru narodnih poslanika, izvršiće se popunjavanje upražnjenog poslaničkog mesta u Narodnoj skupštini.

\* \*

\*

U nastavku zajedničkog načelnog i jedinstvenog pretresa učestvovali su narodni poslanici: Vladan Glišić (koji je replicirao narodnom poslaniku Veroljubu Arsiću, nakon čega se za repliku javio narodni poslanik Veroljub Arsić, a zatim se za reč javila ministar Anđelka Atanasković), Samira Ćosović (povodom čijeg izlaganja se za reč javila ministar Anđelka Atanasković), dr Nina Pavićević, Uglješa Marković, Tihomir Petković, Milan Jugović, Ljiljana Malušić i Vuk Mirčetić, posle čega je predsedavajuća Elvira Kovač, potpredsednik Narodne skupštine, odredila pauzu do 15,00 časova.

Nakon pauze, sednica je nastavljena u 15 časova i 10 minuta.

U nastavku zajedničkog načelnog i jedinstvenog pretresa učestvovali su narodni poslanici: Milanka Jevtović Vukojičić, Zoran Tomić, Ivan Ribać, prof. dr Vladimir Marinković, dr Uglješa Mrdić i Tomislav Janković.

\*

\* \*

Narodna skupština je, shodno članu 27. stav 5. Zakona o izboru narodnih poslanika, a na osnovu Odluke Republičke izborne komisije o dodeli mandata narodnom poslaniku radi popune upražnjenog poslaničkog mesta u Narodnoj skupštini i Izveštaja Odbora za administrativno-budžetska i mandatno-imunitetska pitanja, konstatovala potvrđivanje mandata narodnom poslaniku Ratku Nikoliću, izabranom sa izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“.

Zatim je narodni poslanik Ratko Nikolić, saglasno članu 17. Zakona o Narodnoj skupštini, položilo zakletvu, nakon čega mu je predsednik čestitao na izboru i poželeo uspeh u budućem radu.

\* \*

\*

U nastavku zajedničkog načelnog i jedinstvenog pretresa učestvovali su narodni poslanici: Marijan Rističević, Adam Šukalo, Aleksandar Mirković, Stefan Srbljanović, Miloš Banđur i Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS.

Zatim je predsednik zaključio zajednički načelni i jedinstveni pretres o predlozima zakona iz tačaka 5, 6. i 7. dnevnog reda.

Predsednik je, saglasno članu 87. stav 5. Poslovnika, odredio sredu, 8. decembar 2021. godine, sa početkom u 17 časova i 40 minuta, kao Dan za glasanje o tačkama dnevnog reda Jedanaeste sednice Drugog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da je u sali prisutno 169 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ZAKONA O IZMENAMA ZAKONA O ZAPOSLENIMA U JAVNIM SLUŽBAMA**

Narodna skupština je, većinom glasova (od 173 prisutna narodna poslanika, 172 su glasala za, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 173 prisutna narodna poslanika, 172 su glasala za, a jedan nije glasao).

Narodna skupština je, jednoglasno (od 173 prisutna narodna poslanika, 173 su glasala za), usvojila Predlog zakona o izmenama Zakona o zaposlenima u javnim službama, u celini.

**2. tačka dnevnog reda – PREDLOG ZAKONA O IZMENAMA ZAKONA O SISTEMU PLATA ZAPOSLENIH U JAVNOM SEKTORU**

Narodna skupština je, jednoglasno (od 173 prisutna narodna poslanika, 173 su glasala za), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 173 prisutna narodna poslanika, 172 su glasala za, a jedan nije glasao).

Narodna skupština je, većinom glasova (od 173 prisutna narodna poslanika, 171 je glasao za, a dva nisu glasala), usvojila Predlog zakona o izmenama Zakona o sistemu plata zaposlenih u javnom sektoru, u celini.

**3. tačka dnevnog reda – PREDLOG ZAKONA O IZMENAMA ZAKONA O PLATAMA ZAPOSLENIH U JAVNIM AGENCIJAMA I DRUGIM ORGANIZACIJAMA KOJE JE OSNOVALA REPUBLIKA SRBIJA, AUTONOMNA POKRAJINA ILI JEDINICA LOKALNE SAMOUPRAVE**

Narodna skupština je, većinom glasova (od 173 prisutna narodna poslanika, 172 su glasala za, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 173 prisutna narodna poslanika, 171 je glasao za, a dva nisu glasala).

Narodna skupština je, jednoglasno (od 173 prisutna narodna poslanika, 173 su glasala za), usvojila Predlog zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, u celini.

**4. tačka dnevnog reda – PREDLOG ZAKONA O IZMENAMA ZAKONA O PLATAMA SLUŽBENIKA I NAMEŠTENIKA U ORGANIMA AUTONOMNE POKRAJINE I JEDINICE LOKALNE SAMOUPRAVE**

Narodna skupština je, jednoglasno (od 173 prisutna narodna poslanika, 173 su glasala za), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 173 prisutna narodna poslanika, 170 je glasalo za, a tri nisu glasala).

Narodna skupština je, jednoglasno (od 173 prisutna narodna poslanika, 173 su glasala za), usvojila Predlog zakona o izmenama Zakona o platama službenika i nameštenika u organima autonomne pokrajine i jedinice lokalne samouprave, u celini.

**5. tačka dnevnog reda – PREDLOG ZAKONA O IZMENAMA I DOPUNAMA ZAKONA O PATENTIMA**

Pošto je Narodna skupština obavila pretres Predloga zakona u načelu, a s obzirom na to da je narodni poslanik Đorđe Komlenski povukao Amandman na član 14. Predloga zakona, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 173 prisutna narodna poslanika, 173 su glasala za), usvojila Predlog zakona o izmenama i dopunama Zakona o patentima, u celini.

**6. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I VLADE MONGOLIJE O TRGOVINSKOJ I EKONOMSKOJ SARADNjI**

Narodna skupština je, većinom glasova svih narodnih poslanika (od 173 prisutna narodna poslanika, 173 su glasala za), usvojila Predlog zakona o potvrđivanju Sporazuma između Vlade Republike Srbije i Vlade Mongolije o trgovinskoj i ekonomskoj saradnji, u celini.

**7. tačka dnevnog reda – PREDLOG ZAKONA O DAVANjU GARANCIJE REPUBLIKE SRBIJE U KORIST BANCA INTESA AD BEOGRAD I RAIFFEISEN BANKE A.D. BEOGRAD PO ZADUŽENjU JAVNOG PREDUZEĆA „SRBIJAGAS“ NOVI SAD, PO OSNOVU UGOVORA O KREDITU ZA JAČANjE TRANSPORTNIH KAPACITETA GASOVODA U REPUBLICI SRBIJI**

Narodna skupština je, većinom glasova svih narodnih poslanika (od 173 prisutna narodna poslanika, 173 su glasala za), usvojila Predlog zakona o davanju garancije Republike Srbije u korist Banca Intesa AD Beograd i Raiffeisen banke a.d. Beograd po zaduženju Javnog preduzeća „Srbijagas“ Novi Sad, po osnovu ugovora o kreditu za jačanje transportnih kapaciteta gasovoda u Republici Srbiji, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Jedanaestu sednicu Drugog redovnog zasedanja Narodne skupštine Republike Srbije u 2021. godini.

Sednica je zaključena u 17 časova i 55 minuta.

GENERALNI SEKRETAR PREDSEDNIK

 Veljko Odalović Ivica Dačić